
Digicel 



Solutions for Finance, Manufacturing, 
Wholesale Distribution, Professional 

Business Processes 

Marketting, Sales and Service 
Logistics & Supply Chain Management 
Reporting & Compliance 
Planning & Production 
Finance & Accounting 
Pnoject Management 


Supporting all 

□ur goal is to understand and anticipate yoLir business 
reqLiirements.lt means tbat everthing we do is 
geared towards equipping yoLi with solutions that 
will help yoLi succeed as markets evolve 



Exact. And it all comes toQether. 


Giovanny Perez na Magistrado: 

dia bo pone man na bo 
curason" 

Despues di algun problema 

Josephi na Martilia-Albertus a bira presidente di SIMAR 


E aña’ki a pasa den diferente reunionnan turbulento, pa 
cual tabata dificil dado momento pa logra haya hende pa 
tuma mandato di e sindicato. Esnan cu tabata den e direc- 
tiva en realidad no tabata desea di sigui mas. Finalmente 
siman pasa, a logra finalisa un reunion unda cu a eligi un 
Presidente nobo. 

Recientemente a tuma luga eleccion pa un directiva nobo pa 
Sindicato di Maestronan di Aruba, SIMAR. Esaki despues 
di un temporada di bastante turbulencia den e sindicato y 
cu scarsedad di interes pa drenta directiva y hasta pa atende 
reunionnan general pa vota pa un directiva nobo. Ora cu a 
nombra un directiva temporal, tambe miembronan a tuma 
retiro, cu a haci e necesidad pa un directiva permanente mas 
urgente ainda. 

Den e ultimo reunion aki por a constata cu tabatin un in- 
teres mas grandi di miembronan pa yuda yega na eleccion di 
un directiva nobo pa evita cu e sindicato ald cu tin casi 50 
aña di existencia ta wordo disolve. Esaki tabata e miedo cu 
ta existi mirando cu e sindicato aki semper tabata un lucha- 
do, no solamente pa su miembronan pero interes general di 


e pueblo di Aruba. 

E miembronan di SIMAR a eligi 7 di e 8 miembronan cu a 
pone nan mes disponibel pa un funcion den e sindicato. 

E directiva nobo ta consisti awor di: 

Josephina Martilia-Albertus como Presidente 
Anthony Figaroa como Secretario 
Jahaira Desir-Falcon como Tesorero 

Demas miembronan di directiva ta: Dwight Mata; Natalie 
Carlo (kende tabata den e directiva anterior); Otami Thom- 
asia y Edwin Duijneveld. 

Palabra di felicitacion y hopi exito pa e proximo temporada 
pa e directiva di SIMAR, cu tin como meta defende y traha 
na interes di docentenan di scol riba nos isla. 

E directiva anterior di SIMAR tabata consisti di: Sheila 
Lazo-Tromp como Presidente; Natalie Carlo como Tesorero; 
Maroeschka Cornelie como Secretaria; Demas miembronan 
tabata: Carolina Kelkboom como Vice-presidente y Mariela 
Kelly como 2° Tesorero. 


Chauffeur hoben a bolter riba Sasaki 


DLADOMINGO mar- 

duga polis a wordo manda cu 
urgencia ariba Sasaki, pa un 
auto cu a bolter. 

Na yegada nan ta topa cu un 
chauffeur Hulandes hoben, 
cu probablemente tawata 
coriendo cu velocidad halto 
ariba Sasald. 

Tawata trata di Hyunda i 10. 
Segun version di e chauffeur, 
un cacho a crusa su dilanti y 
esald a pone perde control y 
pasa bay ariba e otro banda 
di e caminda. 

Durante cu ela perde control 
eta hera dal un Jeep. 
Chauffeur di e Jeep cu a mira 
kiko a pasa a baha mesora 
bay yuda. E chauffeur di w 
ilO a haya solamente algun 
rasca. Takelwagen a presenta 
pa asina move e auto for di 
caminda, pa trafico por a 
sigui pasa. 

Gobierno y CAFT: # Mooi van ver, ver van mooi' 


GOBIERNO siman pasa pa medio di Prome Minister Ev- 
elyne Wever Croes y Minister di Finansa a firma porfin un 
acuerdo pa prolongacion di e comision di supervision esta 
CAFT cu lo keda pa duracion di e actual periodo di gober- 
nacion. 

Un acuerdo cu a kita e menasa di un KB di gobierno di Reino 
y cu ta brinda gobierno di Aruba, un tiki mas espacio pa hiba 
su maneho cu el a priminti di hiba y percura pa loke Prome 
Minister y Minister di Finansa a considera, un finansa real- 
istico. 

Gabinete Wever Croes tabata den confrontacion continuo pa 
algun luna caba cu CAFT riba e normanan riba cual tin cu at- 
ende cu tanto presupuesto supletorio 2018 como e concepto 
di e presupuesto di 2019. 

E punto cardinal di e confrontacion aki ta e hecho cu CAFT 
a mira un aumento riba gasto di personal mientras cu esaki 
tabata un di e puntonan cu gobierno a insisti cu nan lo at- 
ende y lo baha esaki y pa 2019 ta mustra cu e gasto di per- 
sonal lo bolbe conoce un aumento substancial. 

Fraccion di MEP cu ta sostene gobierno hasta a mustra na 
varios ocasion cu nan lo no sostene ningun ley pa prolonga- 
cion di CAFT of pa cambio di normanan cu ya ta existi desde 
2014 creando un ambiente di confrontacion cu sin duda lo a 
bay caba na Den Haag cerca gobierno di Reino. 

Gabinete Wever Croes tambe tabatin varios luna sin por keda 
cla cu e financieel memorandum y su plan di maneho finan- 
ciero di varios aña pa cual tambe tabatin confrontacion con- 
tinuo pero a yega na otro siman pasa caminda tanto Prome 
Minister como Minister di Finansa a mustra satisfecho pa cu 
e entendimento aki. 

Sinembargo sin cu ainda contenido di e acuerdo a bira pu- 
blico, pero sin duda tin algun aspecto cu no ta dificil pa an- 
ticipa, sigur ora cu ta trata medidanan cu gabinete Wever 
Croes lo tin cu bay tuma pa reduci gasto di personal, algo cu 
mester tuma luga sin duda algun. 

CAFT pa algun luna caba a bin ta mustrando gabinete Wever 
Croes cu mester reduci gasto di personal pero na luga di esaki 
a mira esaki aumenta barbaramente y ta dificil pa no anticipa 
cu esaki ta un di e exigencianan di e comision di supervision 
pa firma e acuerdo cu gobierno. 

Prome Minister y tampoco Minister di Finansa no a duna 
publicacion na e puntonan di acuerdo cu a yega na dje pero 
awor tin cu bay sinta mira con gobierno ta bay corta gasto di 
personal cu mas cu 14 miyon florin. 

Prome Minister den simannan cu a pasa a atende cu e punto 
cu su gobierno no kier bay na duna pakete di retiro na traha- 


donan y cu nan no kier manda ningun trahado cas pero aki 
sin menciona kico ta bay pasa cu e grupo grandi di traha- 
donan nobo cu a wordo tuma den servicio desde inicio di su 
gobierno di coalicion. 

E solo hecho cu ta mira un aumento di gasto di personal 
asina grandi tanto den 2018 como pa 2019, ta confirma e 
hecho cu ta sigui tuma hende den servicio mientras cu ya no 
tin trahadonan liga na e gobierno anterior cu nan por manda 
cas. 

A menciona cu lo bay cuminsa na retira trahadonan cu ta 
den overtollig poule si no haya un vacatura pa nan por cum- 
insa funciona pero ald tambe ta papia di un solucion a lar- 
go plaso y nada cu lo bay influencia e gastonan di personal 
manera cu CAFT ta desea y ta exigi. 

Mesun cos cu e plan di un plan nobo di VUTregeling ya cu 
esunnan cu aplica pa esaki, no ta gastonan cu por wordo 
elimina mesora for di presupuesto, pues no ta un solucion 
a corto plaso manera gobierno di Reino y CAFT lo ta exi- 
giendo aworaki. 

Sinembargo mey mey di tur e alegria aki y suspiro di alivio 
grandi di gabinete Wever Croes, ta sinta un contraste in- 
creibel ora cu analisa e presencia di CAFT aki na Aruba. 

Na 2014 ora cu CFT a duna acto di presencia den finansa 
di nos pais, tabata e actual Prome Minister Evelyne Wever 
Croes hunto cu su partido cu practicamente a crea un revo- 
lucion chikito, tratando na stroba e reunion publico di Parla- 
mento, ya cu segun su partido MEP, e ley di FAFT cu Parla- 
mento mester a trata, nan a considera esaki un entregamento 
di autonomia financiero di nos pais, cual tabata parti di e 
lucha di nan ex lider Betico Croes. 

E causa daño structural na e edificio di Parlamento, a trata 
di hinca hendenan den e sala di reunion y kier a evita cu e 
reunion aki a continua y percura cu Parlamento cu tabatin 
mayoria di AVP e tempo ey, lo por a logra pasa e ley di LAFT 
alci. 

Awe cu MEP mes den gobierno, para cara cu cara cu CAFT 
tin cu señala cu cosnan ta cambia ora cu politiconan mes ta 
den gobierno y no ta kibra cabes cu nan lucha cu nan a hiba 
pa autonomia algun aña atras, a bira awor algo leuk y por 
bisa cu ta “prachtig” cu CAFT ta na Aruba atrobe, apesar cu 
fraccion di MEP a menciona den ultimo lunanan cu nan lo 
no sostene regreso di e comision di supervision financiero. 
Tur e cosnan aki ta pone hende corda riba e dicho Hulandes 
cu hopi hende ta haya comico pero cual tin un berdad con- 
creto cun’e, esta: “Mooi van ver, ver bay mooi.” 

Na Aruba e cifra registra tabata 35 

ONU: Latino America y Caribe ta supera e 
cifra mundial di embaraso hubenil 


E cifranan di embaraso hubenil na Latino America y Caribe 
ta un di esnan mas grandi di mundo, supera solamente door 
di e regionnan di Africa, asina ta wordo bisa den un informe 
di Fondo di Poblacion di Nacionnan Uni (UNFPA). 

Di acuerdo cu e documento titular “E poder pa dicidi”, 62 di 
cada mil hoben di entre 15 y 19 aña di Latino America ta sali 
na estado. E cifra ey ta supera e cifra averahe di 44 pa cada 
1.000 hoben na Africa West y Central. 

“E tema di embaraso hubenil ta un fenomento cu di un forma 
ta caracterisa e region,” a wordo declara door di e directora di 
UNFPA pa Latino America y Caribe Esteban Canallero. 

E lista cu a wordo uza como ilustracion ta di e siguiente 
paisnan: Ecuador (111), Honduras (103), Venezuela (95), 
Nicaragua (92) y Guatemala (92) tin e cifranan di mas halto, 
cu ta contrario cu e cifranan di Chile (41), Trinidad y Tobago 
(38), Curaçao (35), Aruba (35), Bahamas (32) y Martinica 
( 20 ). 

Entre e causanan, segun Caballero, ta principalmente y de- 
terminante e falta di acceso na metodonan anticoncpetivo, 
“esey ta lo mas obvio,” el a afirma. 

Segun UNFPA, tin paisnan unda un menor di 18 aña no por 
cumpra anticoncpetivo si no ta cu permiso di su voogd of 
su mayornan, loke ta complica e compra di metodonan mas 
moderno manera “de pil”. Tambe ta hunga un rol e violencia 
machista, e falta di educacion sexual, principalmente na e 
scolnan y e matrimonionan of compañamento na edad rela- 
tivamente jong. 

E indicacion den e region ta cu maternidad ta cuminsa poco 
despues di e prome relacion sexual y e prome unionnan ta 
wordo formalisa cerca of despues di un embaraso, “tin biaha 
di forma involuntarioc” e documento ta bisa. 

- Pobresa, e circulo vicioso - 

Segon ONU, e embarazonan den hobennan ta mas comun 
den famianan mas pober y esaki ta debi na falta di acceso na 
metodonan anticoncpetivo mas cu pa e deseo di haya yiu. 

E situacion ey ta stroba cu nan tin mas acceso na educacion 
sexual of na independencia economico, pa cual nan ta mas 
vulnerabel pa na final sali na estado na un edad hopi jong, y 
asina ta sigui cu e circulo di pobresa. 

“Embaraso hubenil ta sigui aumenta e riesgo na un situacion 
vulnerabel durante henter bida, pasobra e ta kita e chens pa 
e hoben tin mas oportunidadnan educativo, empleo y por 
tanto miho oportunidadnan di un entrada. E ta un factor di 
transmision di pobresa di generacion pa generacion,” Cabal- 
lero a afirma. 

Banda di esaki, embarasonan no desea ta stimula e practica 
di abortus den condicionnan di poco siguridad y den for- 
ma clandestino, den un region unda cu, segun Organisacion 
Mundial di Salud (OMS), 44 pa 1.000 muhe di 15 pa 44 aña 


P 



a comete abortus entre 2010 pa 2014, un tasa di 9 punto 
mas halto cu e averahe mundial. 

“E hobennan cu ta biba den famianan mas rico ta dispone 
di miho informacion riba salud sexual y reproduccion, y tin 
mas acceso na e servicionan di control di natalidad; incluso 
nan tin acceso na servicionan di abortus den condicionnan di 
mas siguridad, aunke ilegal,” e informe ta bisa. 

- Consensus entre e religion - 

Pa evita embaraso hubenil, Caballero ta boga pa un consen- 
sus entre Gobierno y sectornan di sociedad civil pa bini cu 
un enfoke nobo, cu ta facilita e educacion sexual, e acceso na 
anticonceptivonan y “empowerment” di e hende muhe. 

“E ta un realidad cu ta existi pero cu no semper ta wordo 
reconoci “y nos no ta enfoca for di un punto di bista di salud 
publico, sino cu nos ta mir’e for di un punto di bista moral”, 
Caballero ta bisa. 

Pero otro di e posibel trabanan ta e influencia di religion, 
principalmente catolico pero cu un gran avance di esun evan- 
gelico tambe, cu ta contra planificacion familiar y e uso di 
metodonan anticoncpetivo of abortus. 

Pero e ta duna menos importancia na e aspecto ey. “Tin hopi 
hende cu a dicidi di haya menos yiu y esey den mayoria di 
e casonan tabata cu e uzo di anticonceptivonan moderno, y 
esaki ta muhenan cu ta diferente iglesia. 

CASINO AND SHOPS * 


NOVEMBER 30 - DECEMBER 33,2018 

12 DAYS OF CHRISTMAS 

Play every Friday, Saturday and Sunday. 

100,000 POINTS AWARDED EACH DAY! 

Ten daily winners of 10,000 points! 

Earn 25 points or 4 table credits and swipe at 
any kiosk to play. Play up to five times each day. 


See Players' Club for cletails. 

Pa otro aña 

Gobierno lo introduci tarifa special pa productonan 

alternat va di productonan prohibi 


Mundialmente ta con- 
oci cu un di e proble- 
manan cu tin cu medio 
ambiente ta e uzo exce- 
sivo cu tin di ‘single use 
plastics’, cups, straws, 
forki, cuchiu entre otro 
cu ta uza 1 solo bes. 
Hopi biaha ta mira cu 
nos bida marino ta sufri 
consecuencianan hopi 
grandi di esaki ora cu e 
plastic aki bay den nos 
laman. 

Algun aña pasa, Aruba 
a cuminsa cu e proyec- 
to pa stop/elimina saco 
di plastic cu tabata 
uza hopi biaha den su- 
permercadonan pa cual 
a sinti e consecuencia 
positivo di esalci. En- 
trante prome di januari 
2019 kier sigui cu pro- 
hibicion di single use 
plastics, foam y e kimi- 
co Oxybenzone uza den 
sunblock. Aruba tin 
casi 1.8 miyon turista 


pa aña, si calcula e can- 
tidad di sunblock cu ta 
uza, ta mira cu esaki ta 
causa daño grandisimo 
pa nos bida marino, 
specialmente nos coral- 
nan. A tuma e decision 
pa Aruba cana dilanti 
den e tema aki. Minis- 
ter Otmar Oduber en- 
carga cu medio ambi- 
ente a splica cu despues 
cu a anuncia e maneho 
aki, a presenta esaki na 
Nacionnan Uni. Aru- 
ba ta forma parti di e 
comisionnan di Sus- 
tainable Development 
Goals (SDGs) caminda 
cu tin diferente acuerdo 
cu a cera pa yuda den 
maneho y cuido di nos 
medio ambiente. E pro- 
hibicionnan aki ta for- 
ma parti di e maneho 
integral cu tin pa mihor 
maneho di desperdi- 
cio na Aruba den cual 
kier sanea e situacion 




di Parkietenbos y intro- 
duccion di un planta di 
incinerator. 

Den cuadro di esaki 
como Gobierno ta con- 
sciente cu e costo di 
producto alternativa 
ta mas halto. Pa cual 
Gobierno a tuma un 
decision den Conseho 
di Minister pa inclui e 
productonan alterna- 
tiva di locual cu lo ta 
prohibi, den un catego- 
ria di 2 of 3 porciento. 
Gobierno di e forma aki 
ta recompensa comu- 
nidad pa e direccion cu 


1 

| 


& 


paisnan mundialmente 
ta bayendo. Treciendo 
alivio cerca e comer- 
ciante cu tincu impor- 
ta e productonan aki. 
Naturalmente pa e no 
tin consecuencia fi- 
nanciero riba e usuario 
(comunidad di Aru- 
ba), ora cu ta haci uzo 
di ‘take-out’, of ora cu 


tin fiesta na cas y ta uza 
articulonan desechabel. 
Tin gran variedad di 
productonan alterna- 
tiva esaki ta indicacion 
cu mas y mas paisnan 
rond mundo ta birando 
consciente di e direc- 
cion cu mester bay pa 
proteha nos medio am- 
biente. 

Diabierna SVB a manda su prome 
boet administrativo via E-Mail 


DIABIERNA 

mainta Director di SVb 
Sr. ir. Edwin Jacobs a 
manda mediante di E- 
Mail e prome notifica- 
cionnan relaciona cu 
e Boet Adminstrativo 
cu a keda introduci pa 
Doñonan di Trabao. Ta- 
bata na april di 2016 cu 
Parlamento di Aruba a 
pasa e ley den cual ta 
duna SVb autorisacion 
pa sanciona Doño di 
Trabao cu no ta cumpli 
cu inscripcion di nan 
trahadonan. 

Na juli di 2017 e ley aki 
ta drenta na vigor y di 
parti di SVb a duna un 
temporada di gracia pa 
tur doño di trabao por 
a pone nan administra- 
cion na ordo. 

Seguro di Malesa, Segu- 


ro di Accidente (bou ora 
di trabao) y Cesantia ta 
leynan, cu e contribu- 
cion na esakinan mester 
wordo paga pa e Doño 
di Trabao. Ta e respon- 
sabilidad di cada Doño 
di Trabao di duna e tra- 
hado oportunidad pa 
inscribi na SVb prome 
cu e cuminsa traha of 
tambe e trahado por in- 
scribi riba e prome dia 
di trabao. Cada dia cu e 
trahado traha sin ta in- 
scribi e Doño di Trabao 
ta falta di cumpli cu e 
leynan di SVb y esnan 
cu no cumpli cu esaki ta 
bin na remarca pa ricibi 
un Boet Adminstrativo. 

E Boet Adminstrativo 
tin 3 categoria: 1. No a 
duna informacion com- 
pleto of corecto; 2. No 



20yrd 
Big Bucket 


15 yrd 

Junior Bucket 


Small 


BO MESTER Dl WASTE BUCKET RESIDENCIAL 
OF COMERCIAL? 



a inscribi trahado na 
tempo; 3. No a inscribi 
trahado. 

Na momento cu SVb fi- 
nalisa control y a keda 
comproba cu e Doño 
di Trabao no a cumpli 
cu ley, esaki lo haya 
un notificacion digital 
(via di E-mail) cu SVb 
tin intencion pa duna 
un Boet Administra- 
tivo. Den e notificacion 
SVb ta splica e moti- 
bonan pakico ta bay 
ricibi e boet, ademas 
ta informa riba e suma 
di boet. Ta importante 
pa menciona cu e boet 
ta pa cada trahado cu 
no a wordo inscribi of 
no inscribi debidam- 
ente. Si un empresa a 


falta e leynan di SVb cu 
por ehempel 6 trahado, 
SVb ta evalua cada tra- 
hado su situacion y lo 
impone un boet riba e 
Doño di Trabo pa cada 
trahado. 

E Doño di Trabao tin 3 
siman despues di fecha 
di e notificacion alci pa 
entrega un obhecion. 
E obhecion por wordo 
entrega riba nos web- 
site www.svbaruba.org/ 
obhecion of mediante 
un carta dirigi na direc- 
tor di SVb : ir E.M. Ja- 
cobs, Caya Punta brabo 
19, Oranjestad. Si den- 
tro di 3 siman SVb no 
ricibi un obhecion auto- 
maticamente e Doño di 
Trabao ta acepta cu el a 


falta di cumpli cu ley- 
nan di SVb. 

SVb ta duna tur Doño 
di Trabao cu a ricibi un 
Boet Adminstrativo 6 
siman pa cumpli cu e 
pago. Si tin dificultad 
pa cumpli cu e suma 
poni como boet por 
tuma contacto cu SVb 
pa yega na un areglo di 
pago. Mester menciona 
cu si no cumpli dentro 
di 6 siman y no tuma 
contacto cu SVb lo por 
sigui un aanmaning, 
dwangschrift y beslag. 
Por lesa mas tocante e 
maneho di SVb tocante 
e Boet Administrativo 
riba nos website www. 
svbaruba.org/boet. 

Prome Minister Evelyn Wever-Croes 

Negociacion cu Hulanda riba 
Protocol no tabata facil 


PROME Minister 
Evelyn Wever-Croes 
hunto cu Minister 
di Finansas Xiomara 
Ruiz-Maduro dia- 
huebs ultimo a firma 
e protocol cu Hulan- 
da. Cu esaki ta drenta 
trankilidad atrobe y 
asina poco poco con- 
fiansa ta wordo rees- 
tablese. 

E diferencia mas im- 
portante cu otro pro- 
tocolnan ta cu esaki 
ta basa riba e maneho 
di gobierno di Aruba 
mes. Pasobra Aruba 
tabata diligente den 
traha su propio plan 



Fundacion Pa Nos Muchanan (FPNM) heeft als doel om alle kinderen op Aruba in de leeftijd van 0 tot en met 12 jaar 
op een zo hoog mogelijk welzijnspeil te brengen, door opvoedingsondersteuning te bieden aan de doelgroepen 
ouders, kinderopvangcentra en andere opvoeders. Op deze manier draagt FPNM op een proactieve en preventieve 
manier bij tot de optimale ontwikkeling en begeleiding van kinderen. Bij FPNM bestaat een vacature voor 

PEDAGOGISCH CONSULENT 

In deze veelzijdige functie maak je deel uit van ons kleine, maar dynamisch team. Je bent veel bezig met het geven van 
opvoedingsvoorlichting, advies en begeleiding aan leid(st)ers werkzaam in de kinderopvang en ouders met (opvoedings) 
vragen of zorgen. Naast het organiseren van cursussen, workshops en trainingen, geef je ook algemene publieks- 
voorlichting of gerichte adviezen/ondersteuning betreffende opvoedingsvraagstukken. Daarnaastdraagje je steentje bij 
binnen het team waar het gaat om bijdragen leveren aan het FPNM beleid, pleitbezorging bij relevante (overheids) 
instellingen en (particuliere) organisaties, alsook het helpen inventariseren van behoeften en knelpunten in het werkveld. 


Spreekt deze vacature je aan en herken je 
jezelf in het beschreven profiel, dan 
nodigen wij je uit om te reageren. 

FPNM laat zich in dit wervingstraject 
ondersteunen doorAdvance HRServices. 
Sollicitatiebrieven, voorzien van CV en 
relevante diploma's kunnen tot en met30 
november 2018 \ia email worden gestuurd 
naar: Advance HR Services, ter attentie van 
dhr. Noordzij via info@advance-hrs.com . 

Voor inhoudelijke vragen over deze 
vacature kan telefonisch contact worden 
opgenomen met mw. Natasha Gilkes, 
directeur van FPNM ; via telefoon 5834247. 

Een psychologisch onderzoek kan 
onderdeel vormen van het selectietraject. 


Wat wij vragen 

■ HBO Sociaal Pedagogische Hulpverlening of vergelijkbare opleiding, aangevuld met relevante werkervaring; 

■ Kennis van de Nederlandse, de Papiaments, de Engelse en de Spaanse taal in woord en geschrift; 

■ Kennis van standaardpakketten voor kantoorautomatisering strekt tot aanbeveling; 

■ Zelfstandig kunnen werken als onderdeel van een klein team en beschikken over probleemoplossend vermogen; 

■ Creativiteit en flexibiliteit zijn van belang evenals goede communicatieve vaardigheden, ordelijkheid en systematiek; 

■ Kennis in ontwikkeling van kinderen van 0 t/m 12 jaar; 

■ In bezit van rijbewijs en eigen auto. 




EDUCACIONPA UN 
BASEFIRME 


financiero y su pro- 
pio cuadro financie- 
ro, den negosacion 
gobierno di Aruba 
por a para firme. 

E hecho cu gobi- 
erno, sin protocol 
caba, tabata ehecuta 
su maneho, a crea e 
confiansa cu ta nece- 
sario. Esaki a hasi cu 
no tabata tin espa- 
cio Hulanda impone 
normanan riba Aru- 
ba, manera si tabata 
e caso den pasado. 

“Cu e protocol firma 
aki awor tin trankili- 
dad atrobe pa gober- 
na. E ta den nos 
man awor pa cumpli 
cu palabracionnan. 
Nos lo cumpli cu e 
palabracionnan pa- 
sobra nan ta sowi- 
eso basa riba nos 
maneho, y esaki nos 
no ta hasi pa Hu- 
landa, esaki nos ta 
hasi pasobra ta den 
bienestar di Aruba. 

Un Aruba cu fi- 
nansas saludable ta 
brinda mihor opor- 
tunidadnan pa de- 
saroyo economico y 
cu e desaroyo alci ta 
bin progreso y bien- 
estar” 

Minister Otmar Oduh 

DOW a impone boet riba Mota Engil ( 


Minister di Infrastructura a splica cu tin basta 
tempo atendiendo cu e problematica cu ta mira 
cu Watty Vos Blvd, pa cual a reuni cu DOW 
na diferente ocasion. Tambe a reuni cu e perso- 
nanan encarga cu e proyecto, esta Mota Engil, 
caminda cu a mustra e disgusto di parti di Go- 
bierno, como e partido cu ta contrata nan pa 
ehecuta e proyecto aki. 

“Nos sa cu e contract ta uno cu nos tin hopi les 
pa siña for di dje, pa evita cu den futuro (den 
caso cu tin e tipo di contract nan aki) ta haya e 
mesun situacion caotico cu tin den comunidad 
actualmente cu ta crea hopi iritacion pa auto- 
mobilistanan. Aruba ta chikito y tin hopi auto, 
considerando cu e trabounan ta concentra nan 
mes den centro di ciudad y e area hotelero cual- 
nan ta e areanan mas druk.” 

A mustra Mota Engil riba e hecho cu e situacion 
cu tin actualmente cu e proyecto ya ta bayendo 
dos aña creando un peliger grandi pa trafico. Un 
persona cu no ta conoci cu e area, facilmente por 
accidenta, hopi hende a dal nan auto caba den 
e diferente baricadanan/barinan cu tin. DOW 
conhuntamente cu conseheronan huridico di 

>er a duna instruccion 

»a incumplimento riba Watty Vos Blvd 




Hulanda, a haci esfuersonan necesario pa im- 
pone e boetnan riba Mota Engil. Pa loke ta e 
area banda di Superfood bayendo pa Amster- 
dam Manor, tambe ta mira un caminda cu tin 
peliger grandi pa nos automobilistanan pa cual 
tambe a impone boet riba Mota Engil pa e tra- 
bou haci cu na nos parecer ta insigur. E trabou- 
nan ta durando demasiado largo a pesar di e 
contract cu tin na e momentonan al<d. Ta haya 
cu DOW tabata hopi pasivo anteriormente, a 
tolera hopi for di contratistanan (esnan cu Go- 
bierno ta paga pa ehecuta un proyecto), awora- 
ld e rol ey a cambia. A papia esaki cu DOW cu 
mester percura cu e fondonan cu ta inverti den 
e tipo di proyectonan aki mester por wordo uza 
na mihor forma y mas eficiente cu ta posibel, 
teniendo na cuenta e siguridad di nos automo- 
bilistanan. 

Mescos cu a haci anteriormente riba e proyecto 
di Green Corridor cu a conduci na un ‘boete- 
clausule’ di casi 2 miyon florin, a base di e con- 
trol ehecuta door di expertonan di DOW y es- 
nan cu ta sostene nos den e trabou aki. Mescos 
ta tuma luga den e proyecto di Watty Vos Blvd, 
pero na un fase mucho mas trempan. 

Giovanny Perez na Magistrado: 

"Hues awe ta un bon dia bo pone 

man na bo curason ,# 



DIAHUEBS Corte 

a trata e caso pe- 
nal contra e homber 
Giovanni Perez di 28 
aña, kende no ta un 
desconoci di husticia. 
A pesar di esey el a 
pidi Hues pa pone su 
man na su curason y 
lague sali liber e dia ey 
mes. 

E homber aki na ini- 
cio di aña el a horta 
un bril for di un su- 
permercado y a me- 
nasa un ciudadano cu 
e lo kima su cas cun’e 
den dje. 

Pa loke ta e bril e ta 
bisa cu el a hay’e tira 
abou den e supermer- 
cado y el acoge, pero 
e filmacion ta mustra 
otro cos. Esta cu el a 
coge for di un reld. Den 
e caso di e menasa, ta- 
batin diferente perso- 
na cju tabata testigo cu 
el a bisa cu e lo cende 
e cas y kime tur hende 
eyden. Di loke a sali 
na cla di e acusado, e 


tabata rabia cu e doño 
di e cas. Personanan a 
comete kiebro y horta 
den e cas y e señora e 
priminti’e cu e lo pague 
si e duna nan informa- 
cion di kende a horta 
eynan. E denunciante 
sinembargo ta bisa cu 
ta e acusado a aserca 
nan y cada biaha taba- 


ta pidi placa pa busca 
informacion pa nan 
di kende a kibra horta 
den e cas. Pero cu nan 
no a dun’e placa. 

E ta admiti cu e dia 
en cuestion e tabata 
rabia pasobra nan ta 
blo primintie placa y 
no ta dun’e. Tambe e 
ta admiti cu el a tira 
palabra, pero cu ta pa- 
labra so pasobra niun 
momento e lo a kima 
e cas. 

Tambe e tin un di tres 
acusacion contra dje. 
Esta cu un dia e tabata 
canando y el a drenta 
cura di un cas, pasa 
man cu un paki cigar- 
ia, lighter y placa larga 
riba un mesa. 

E tin un carchi castigo 
largo y tur e delitonan 
tin di haber cu su adic- 
cion. Su mama a trata 
na diferente ocasion di 


yud’e. E1 a hib’e Ven- 
ezuela y Sto. Domingo 
pero e no a keda na e 
luganan. Un biaha el a 
keda 8 luna limpi pero 
despues a bolbe cay. 
Reclassering a conclui 
cu e homber aki de- 
finitivamente riba su 
mes lo no por sali di 
e mundo di droga y 
mester di ayudo. “Pero 
awo mi ta limpi,” el a 
bisa Hues. A record’e 
cu e ta limpi pasobra e 
ta cera. E1 a bisa cu su 
mama ta fastioso, y ta 
zundr’e tur ora. Hues 
a mustr’e cu su mama 
kier pa e sali di dorga y 
cu ta p’esey e ta trata 
di yud’e. “Awe ta un 
bon dia pa pone man 
na bo curason señora 
Hues,” el a bisa e mag- 
istrado, pasobra e kier 
sali liber. Sinembargo 
contestando fiscal, 


el a bisa cu e no kier 
traha of wordo poni 
bou guia di Reclasser- 
ing, pasobra nan no ta 
yud’e toch. 

Mirando cu e no kier 
ayudo, fiscal den su 
rekisitorio, despues di 
a bisa cu e hecho ta 
keda legalmente pro- 
ba, a recorda cu el a 
comete e delitonan aki 
den su tempo di prue- 
ba. Na februari ultimo 
mes el a wordo conde- 
na den ausencia na 8 
luna. Despues di esey 
el a comete dos delito 
mas. A bis’e tambe cu 
aunke e ta bisa cu e lo 
no a kima e cas, e me- 
nasa cu el a lansa ta- 
bata algo hopi serio. Pa 
e motibo alci a pidi un 
castigo di 4 luna. 

Dado momento e 
acusado a reclama su 
Abogado, kende ta bisa 
cu su cliente a comete 
e delitonan. Pero me- 
sora e Abogado a bis’e 
“ki bo kier mi bisa si 
bo mes a admiti caba”. 
Asina mes e Abogado 
a haci un apelacion na 
Hues pa dun’e un cas- 
tigo igual cu su dianan 
cera, mirando cu el a 
coopera cu husticia. 
Hues a cera tratamen- 
to y a dicta sentencia 
di inmediato. Mirando 
su record, Hues a bis’e 
cu un castigo condicio- 
nal lo no yuda den e 
caso aki. E1 a impone 
90 dia y el a sinta 67 
dia caba, loke ta nifica 
cu e falta 23 dia ainda 
pa caba di sinta. 



IIERHIIII Sividivi 1-C oranjestad 

RUSCHOOL NV TEL.5826732/ 5943263 

Parlamentario Marlon Sneek 

Minister Lcampe ne tin respet pa Parlamento 


Ta un hecho confirma cu Minister di Enseñansa no ta respeta 
decision di Parlamento y no ta ehecuta un mocion cu Parla- 
mento a aproba pa loke ta su maneho di e Sistema di DPS y 
ta haci loke cu e kier con cu e kier, lider di fraccion di AVP, sr 
Marlon Sneek a mustra. 

Manera cu sr Sneek ya caba den pasado a yega di atende 
minister Lampe riba su intension pa sigui cu su maneho 
pa pone DPS den un fundacion y awor a bolbe mustra cu e 
Sistema di Lampe ta di no come e pisca den un solo tiro pa 
tur hende ripara, per ta cortando e pisa, esta DPS na mochi 
y poco poco ta anulando e decision tuma pa Parlamento riba 
e particularidad aki. 

‘Nos a wordo informa di un reunion cu a wordo yama diar- 
nanson dor di DPS cu esunnan cu ta traha na Tra’i Merdia 
pero caminda tin cu mustra cu Tra’i Merdia tin su dircectiva 
cu ta maneha e grupo aki caminda ta e bestuur aki DPS mes- 
ter a sinta cu nan pero caminda por a mira cu minister ta 
manda su discipulonan haci esaki. 

Durante di e reunion aki DPS a duna e grupo cu a atende 
e reunion aki, nan “bonus” di fin di aña caminda a informa 
nan tur cu entrante prome di januari 2019, a bisa e “huis- 
werkbegeleiders” danki pa tur e añanan cu e hendenan aki a 
inverti den Tra’i Merdia pero cu entrante januari 2019, no ta 
bay tin mester di nan mas. 

Na mes momento nan a informa tambe e lidernan di e cen- 
tro cu entrante prome di januari 2019 te cu 1 di juli 2019, 
nan lo bay tin mester di nan, nan tabata traha di 2’or pa 6’or 
pero a bira cambia nan orario y durante di e periodo men- 
ciona nan tin cu bay traha di 3’or pa 5’or pero cu despues di 
1 di juli 2019, no tin trabou pa e grupo aki mas. 

Pues maneho straño cu ta tumando luga sin cu minister 
Lampe ta informa Parlamento y ta di carambola nos ta bin 
haya e tipo di informacionnan aki y no ta cos cu nos a in- 
venta pero nos tin e carta cu a wordo entrega na esunnan 
cu a asisti na e reunion den cual reunion a informa nan cu 
maneho ta bay cambia. 

Entre otro lo bay introduci musica, arte y otro cosnan y cu 
nan lo no bay tin e parti di huiswerkbegeleiding mas. 

Mi ta puntra mi mes si mayornan kendenan ta contribui, ya 
cu mester corda cu Tra’i Merida no ta completamente gratis 
ya cu mayornan tambe tin cu contribui y hopi mayor tin nan 
yiu na Tra’i Merdia, banda di e desaroyo motorico, arte cu 
nan ta haya, especialmente e parti di huiswerkbegeleiding, 
awor tur cos ta indica mirando cu ta manda esunnan cu ta 
duna huiswerkbegeleiding cas, pues esaki lo no bay tuma luga 
mas. 

Pero tin cu puntra si a papia cu e mayornan, a informa may- 
ornan cu e parti caminda nan yiunan tabata haya huiswerk- 
begeleiding na Tra’i Merdia no ta bay keda mescos mas? 

Pues por mira un biaha mas manehonan ad hoc, maneho diri- 
gi pa manda un grupo di hende cas sin un opzeggingstermijn 
manera mester ta y atrobe cu ta mishi c’un structura, di cual 
for di Parlamento a pidi e minister pa no mishi cu esaki pa 



garantisa cu lo tin continuidad den esalci. 

Es mas, hasta a draai un proyecto ‘Nos Atardi’ y aki a minis- 
ter a bisa cu e proyectonan aki lo sigui pero mirando kico ta 
pasando cu e proyecto di ‘Tra’i Merdia, nos por ta casi sigur 
cu aya banda tambe ta bay tin problema. 

Nos ta lamenta e forma y e proceso con nan ta tuma luga 
caminda hendenan ta cana yega, specialmente pa bin haya 
informacion y durante di e reunion ey ta bisa nan, ‘boso sa 
kico, no tin trabou pa boso mas’ y ta casi sigur cu e minis- 
ter lo bay bisa cu e hendenan aki ta traha part time na Tra’i 
Merdia mescos cu el a bisa di e avondmavo y middagmavo cu 
ningun hende lo perde trabou y lo argumenta cu hendenan cu 
ta traha oranan extra, lo no tin mester di nan mas. 

Atrobe e minister ta cambia e structura y den e caso aki e 
servicio ta bay cambia y sigur mester informa mayornan cu e 
palcete cu bo ta ofrece, e pakete aki ta bay cambia. 

E reunion aki diaranso atardi a tuma luga y fraccion di AVP 
ta bay pidi un reunion publico pa e minister bin splica par- 
lamento ta kico ta pasando den e caso aki y ta di spera cu 
Presidente di Parlamento yama e reunion aki pa asina nos 
haya informacion concreto di e decision di e minister. 

Ya caba nos por a tuma nota cu minister a reacciona diabierna 
den medionan di comunicacion asina cu e noticia aki a wordo 
publica den medionan di comunicacion tratando di drecha 
un situacion incomodo cu e mes a crea pero Parlamento mes- 
ter wordo informa riba e maneho cu e ta hibando,” Parlamen- 
tario Marlon Sneek a declara. 

Mucha muhe a spanta grupo drentando lama madruga 

Diadomingo marduga ya birando mainta 
un grupo di amigo a bati alarma, esaki 
tawata altura di Eagle Beach. E motibo 
tawata cu un amiga di nan bou influencia 
a drenta lama, y debi na e scuridad nan a 
perde di bista. 

E grupo lo a splica cu nan lo a sali trip y 
manera por mira esaki a bira basta largo. 

No ta conoci kico a conduci e dama dren- 
ta lama y “desaparce”. 

Na yegada di polis nan a cuminsa busca. 

Danki Dios algun minuut den e buskeda 
nan ta localisa e dama, cu ainda tawata 
den lama. 

E amiga aki a pone su friendsnan pasa 
susto di nan bida, na final tur hende por a 
hala rosea normal bek. 

Agentenan a conseha e grupo pa busca ca- 
minda di cas y bay chill. 



Dos muhe deteni despues 

di pelea 



Diasabra anochi pa mas o menos 9’or, polis a wordo manda altura di 
un supermarket na Cumana. Na e sitio dos muhe lo tawata bringando 
basta formal. 

E damanan no kier a rasona y tension tawata halto, tur esaki den pres- 
encia di polis. Pues nan no tawata worry cu polis. Loke polis por a saca 
afo ta cu e dos muhenan alci a bringa pa un hende homber. 

Nos no sa cua di e damanan ta e derde persoon. 

Polis a opta e momento eynan pa detene ambos muhe y hibanan warda. 
Acusacionnan tawata bay bin. 

Esun cu ta pareha oficial di e homber lo tin di bay sinta na mesa y regla 
e asunto aki. 


Droga haya den 
auto y chauffeur 
burachi deteni 


Diabierna merdia polis a haci un informacion di 
un auto cu lo ta coriendo basta malo. Esaki tawa- 
ta altura di Marriott, bayendo direccion nort. 
Patruya cu a bay tira bista ariba e Mitsubishi 
Lancer no a logra haye den prome instante. 

Pero, algun despues a topa e Lancer aki cu ta 
cuadra cu e number cu a wordo duna. 

Esaki tawata para na un supermarket na Saliña 
Cerca. 

Den e auto tawata tin e tres hobennan aki. Me- 
sora cu nan a mira polis nan actuacion a cambia, 
esta nan a bira nervioso. Polis notando esaki a 
bay over pa controla e vehiculo. Aki ta caminda 
agentenan ta bin haya droga y artefactonan pa cu 
bendemento di droga. 

Tur e ocupantenan a wordo deteni y despues hiba 
warda di recherche na Frankrijkstraat. Eynan de- 
partamento di droga lo sigui cu e caso. 

Diasabra merdia pa mas o menos 12:45 p.m, 
polisnan a para un Jeep color blanco na Rooi Afo. 
Agentenan lo a nota cu e chauffeur ta burachi. 
Mesora a lage a bay pa lage supla, pa asina con- 
trola e nivel di alcohol den su curpa. 

Mirando cu ela surpasa esaki a detene y hib’e 
warda, pa asina e por relax y laga e nivel di alco- 
hol baha. 

Tipo di situacion manera esaki ta pasa tur dia 
ariba nos camindanan, treciendo bida di hende 
inocente na peliger. No tin ora y ni dia pa cierto 
personanan pa bebe y core auto. 
















Dialuna, 26 November 2018 


AWEMainta 


13 


Prome aña di fayecimento di e rumannan Rishandro y Roshandrick 

Diahuebs 29 di november Minister Glenbert 
Croes lo recordanan durante un acto solem 


E siman aki lo recorda 
e di prome aña cu e an- 
gelitonan Rishandroh y 
Roshandrick a bay laga 
nos, 24 di november 
y 28 november, 2017 
respectivamente. E dia 
aki ta trece memoria di 
un tragedia cu a oca- 
siona hopi dolor na e 
famia, e amistadnan y 
a conmove e comuni- 
dad di Aruba comple- 
to. Na mes momento, e 
siman aki mester yena 
nos cu mas determina- 
cion pa traha mas duro 
ainda pa un tragedia 
asina no ripiti nunca 
mas. Rishandroh y Ro- 
shandrick qepd. ta rep- 
resenta tur e muchan- 
an cu por ta pasando 
den un of otro forma 
di abuso cu mester di 
nos atencion.. Semper 
mester stima, respeta, 
proteha y brinda e sig- 
uridad necesario na 
nos muchanan. Hun- 
to nos mester keda 


enfoka riba e impor- 
tancia di proteha nos 
muchanan y respeta cu 
nan inocencia ta e re- 
galo mas bunita cu nos 
a ser bendiciona cun’e. 
E maneho di Gabinete 
Wever Croes ta enfoca 
riba e aspecto pa trece 
cambio den e crisis 
social cu ta tumando 
luga den nos comuni- 
dad acumula pa varios 
decada caba. Den e 
maneho aki Minister 
Glenberr Croes a insti- 
tui e proyecto di plan 
di crisis social cu e fon- 
donan necesario pa at- 
ende cu e crisis social 
y cu meta pa tur esnan 
trahando riba e tereno 
social traha mas es- 
trecho cu otro pa asina 
trece alivio y solucion 
na esunnan mas vul- 
nerabel den nos comu- 
nidad. 

Minister Glenbert 
Croes y su ministe- 
rio, den contacto cu e 
famia di e angelitonan, 




Manda bo 
filmacion di 
un noticia na: 
noticia@awemainta.com 


a laga drecha e kelder 
cu ta e ultimo luga di 
sosiego di Rishandroh 
y Roshandrick qepd. 

Diahuebs mainta dia 
29 di november prox- 
imo, Minister Glen- 
bert Croes lo planta 
dos mata na memoria 
di e dos angelitonan 
durante un acto solem 
na e pleintje banda di 
Macro na San Nico- 
las. E pleintje aki lo ser 
dedica na nan y na tur 


esnan cu a pasa of ta 
pasando den un of otro 
tipo di abuso. Nos no 
lo lubida Rishandroh 
y Roshandrick nunca. 
Ministerio di Asun- 
tonan Social y Labor 
hunto cu tur departa- 
mento y fundacionnan 
trahando riba e tereno 
social lo para keto na e 
fechanan aki y ta sigui 
determina dilanti cu 
un meta, esta di sigui 
traha mas duro pa vic- 
timanan di abuso. 

Booshi Wever: 

Protocol Aruba-Hulanda ta mara y hasta 
bypass Parlamento por completo!! 


GOBIERNO a cambia, pero e me- 
sun modus operandi cu e gobierno an- 
terior ta continua. UPP kier a duna 
espacio na e gabinete actual, pa mus- 
tra kico ta su logronan den su prome 
aña di gobernacion, pa asina UPP por 
a bay analisa ldco a wordo priminti, 
kico a wordo logra, kico no, y kico a 
haci pero cu NO a wordo primiti mes! 
Despues di un aña di gobernacion no 
solamente e pasenshi di UPP parce di a 
termina, pero tambe di CAft. Dia 8 di 
November 2018 Caft a manda un car- 
ta pa gobierno cu a wordo interpreta 
como un intencion di parti di Hulanda 
pa bin cu un KB. Sorpresivamente den 
cierre di siman pasa, ta anuncia cu tin 
un acuerdo cu Hulanda. 

UPP a tuma su tempo pa scrutina e con- 
tenido di e protocol y contrario na de- 
claracionnan haci, UPP si ta considera 
cu parlamento, e organo mas halto di 
nos Estado di Derecho, a wordo hala 
un banda di un forma mahos y humi- 
yante door di e protocol aki. Minister 
Presidente a trata na suavisa e decision 
tuma dor di degrada e embergadura di e 
protocol aki, pero e hechonan ta mustra 
riba un totalmente diferente scenario. 
Esalci UPP ta bisa basando nos mes riba 
e siguiente aspectonan: 

* e protocol nifica un prolongacion di e 
control di Hulanda cu 3 aña mas; 

* un muestra di falta di confiansa, pa- 
sobra ainda Aruba no ta merecedor di 
un “zachte lening” manera Corsou y St. 
Maarten; 

* Rijksministerraad lo mester ratifica e 
acuerdo PROME cu parlamento haña e 
oportunidad pa hasi esaki (pregunta ta 
si Parlamento di Aruba a haya un pro- 
mocion y bira un “koninkrijksorgaan” 
of ta gobierno di Reino a bay sinta den 
stoel di gobierno di Aruba?); 

* lo cambia solamente art 14 di e acu- 
erdo cu normanan stipula den protocol 
nobo. (Hustamento loke sr. Rocco Tjon 
a declara cu nan lo no ta dispuesto pa 
haci). Den dado caso cu esaki no pasa 



prome cu 1 di januari 2019, CAft lo 
sigui funcciona basa riba e protocol di 
dia 22 di november ultimo. Esaki ta pa 
evita cu wega lo wordo hunga dor di 
Aruba? 

* otro muestra di falta di confiansa ta e 
ponencia di CAft cu e fondo di Plan di 
Crisis Social, tambe lo mester ta suhe- 
to na mas control, mirando cu a trata 
di saca esaki pafo di e presupuesto di 
Aruba; 

* cu apesar gobierno lo institui un “be- 
grotingskamer”, CAft lo keda sigur pa 
3 aña mas den funccion. Kico lo bay 
bira e ora e autoridad y funcion di e 
“begrotingskamer”? Pues si Aruba keda 
cla cu su begrotingskamer p.e. na maart 
2019, conforme e protocol aki, Caft lo 
keda existi cu tur su facultadnan!! Esa- 
ki ta otro muestra cu no tin confianza. 
Den e intervencion cu a tuma lugar re- 
cientemente na Boneiro, Hulanda si por 
a yega na un palabracion cu e gobierno 
di Boneiro pa stop e actual intervencion 
hulandes prome cu e fecha stipula den e 
convenio. Na Aruba nada di esaki ta ser 
menciona den e acuerdo; 

* sr. Tjon y minister Maduro a fulmina 
contra e declaracionan hasi door di sr. 
Gradus di CAft, cu no a usa entradan- 
an incidental extra ricibi den 2018 pa 
reduci e debe di Aruba. Den e acuerdo 
sinembargo ta ser stipula cu e gobierno 


di Aruba MESTER usa 100% di cualke 
entrada incidental no presupuesta, pa 
reduci e debe. Te hasta a papia cu esaki 
bou di ningun condicion lo no ser acep- 
ta dor di parlamento, como un norma 
nobo. Lo saca esaki for di e protocol?; 

* CAft ta duna gobierno e ordo pa en- 
trega na parlamento e cambionan den 
artikel 14 di LAft prome cu 31 di de- 
cember 2018 y ta hasta duna instruc- 
cion na parlamento con mester adapta 
e Memorie van Toelichting. Pues e pro- 
tocol aki ta duna INSTRUCCION na 
Parlamento kico mester bin den e ley 
y den e Memorie van Toelichting. Cu e 
protocol aki tanto e stoelnan di e minis- 
ternan como e stoelnan di e parlamen- 
tarionan lo ser ocupa dor di un otro. Lo 
saca e parti aki tambe for di e protocol? 

Tur cu tur, e firmamento di e protocol 
aki ta enfatisa: 

* un continuacion di e entreguismo di 
Mike Eman; 

* un bofta den cara di e pueblo cu riba 
27 di augustus 2015 a manifesta y pro- 
testa dilanti di Parlamento, na momen- 
to cu e ley di LAft tabata wordo trata 
den nos parlamento, cu a culmina na 
batimento y aresto di manifestante y 
unda cu hasta tironan a cay e dia ey; 

Ta tristo atrobe pa constata con e gobi- 
erno cu otro signatura cu esun anterior, 
ta sigui wordo comanda y humiya. Y tur 
esaki pa motibo di mal gobernacion y 
falta di opcionnan, cu si a ser priminti 
durante e campaña electoral. Y pa col- 
mo atrobe parlamento ta wordo hala un 
banda y mester “teken bij het kruisje”. 
Cu otro palabra e parlamento aki no sol- 
amente a para bira un “STEMPELPAR- 
LAMENT” di e gobierno POREDmep 
pero awor e ta tambe un “STEMPEL- 
PARLEMENT” di gobierno hulandes. 
Ta di lamenta con ta menospreciando 
e lucha tenaz cu e libertador di Aruba 
d.f.m. a hiba pa establece un Aruba or- 
guyoso di su himno y bandera y su Sta- 
tus Aparte y awor aki dor di su propio 
partido!!! 

Serlimar Sui Generis cu e prome "Mot vation Day" 

exitoso dedica na tur empleado 

PA prome biaha Serlimar Sui Generis como compania 
estatal a organisa un “Motivation Day” pa tur su em- 
pleado nan. Un dia yena cu energia, inspiracion y hopi 
motivacion pa asina hunto como famia por sigui desar- 
oya y hiba e compania pa dilanti. Director di Serlimar S 
G sr. Henley Davelaar a enfatisa cu e ta kere den team- 
work, caminda cu cada trabou mester wordo haci den 
un team y cu esaki ta un manera efectivo pa promove 
unidad den Serlimar S G. E directeur ta sigui elabora 
cu; “unabes cu e trahado nan ta sinti contento y por 
hiba un bon calidad di bida, automaticamente esaki lo 
refleha pa e cliente nan tambe door di brinda nan un 
miho servicio completo y sigui garantiza pa yega na nos 
meta principal cu ta un medio ambiente mas limpi y 
saludabel y nos ta sigur cu e pueblo di Aruba lo lceda 
satisfecho cu esaki” 

Serlimar S G ta un team actual di mas cu 200 em- 
pleado dividi den diferente departamento, y locual cu 
ta hopi esencial ta pa e union wordo forma entre cada 
departamento, caminda cada team por bira uno y forma 
un solo team fuerte manera un famia grandi cu ta sigui 
traha duro pa e era nobo di Serlimar S G. Empleado 
nan di Serlimar S G en general a lceda hopi contento y 
satisfecho con e “Motivation Day” aki a bai y esaki ta 
algo sumamente positivo. Serlimar S G ta un compania 
cu a pasa den diferente proceso cu hopi cambio di entre 
otro gobernashon y awo cu un directeur nobo. Esaki ta 
haci cu e ta keda hopi importante pa e union entre e 
trahadonan keda fuerte pa asina sigui desaroya e com- 
pania. Asina aki Serlimar S G por lceda e number uno 
brindando e servicio completo na Aruba completo. 
Serlimar Sui Generis kier gradici Michele Brooks, Eg- 



mond Molina y Theodore Orman pa duna un bunita 
presentacion cu a inspira e team grandi di Serlimar S G. 
Tambe nos ta gradici Tyson Croes pa sa di a pone Ser- 
limar completo hari sin fin. Un danki muy en especial 
na Minister Otmar Oduber pa duna su speech y asina a 
motiva tur e empleado nan di Serlimar S G. 

Gerencia di Serlimar S G ta kere den un bida balansa, 
caminda cu empleado nan contento ta hiba un compa- 
nia pa dilanti y e evento aki tabata dedica specialmente 
na tur e empleado nan di Serlimar Sui Generis. Geren- 
cia di Serlimar kier a gradici sigur cada un di e empleado 
nan aki cu a presencia riba e dia aki! 

Comision di Welfare di Women's Club of Aruba 

A celebra un dia special cu nos grandinan di SABA 


DIA 16 di november ultimo, Women’s 
Club of Aruba (WCA) a celebra un dia spe- 
cial cu nos grandinan. Pa 9’or di mainta nos 
invitadonan di St. Michael Paviljoen, Huize 
Maris Stela y Cas di Cuido San Nicolas yen 
di alegria riba nan cara a yega na Bringamo- 
sa Garden, pa nan pasa un mainta agradabel 
y dushi hunto cu e miembronan di comis- 
ion di Welfare di WCA cu Angele Geerman 
como chairman. 

E companianan di Fofoti Tours, Allstar 
Tours y Chogogo Tours a coopera cu WCA 
pa transporta 85 cliente di nos casnan di an- 
ciano y nan guianan pa Bringamosa Garden. 
E mainta aki nos grandinan a disfruta di un 
welcome drink. Musica tabata na en cargo 
di Francis Jacobs, kende semper ta coopera 
pa alegra nos grandinan cantando su bunita 
canticanan pa nos grandinan por a balia y 
gosa sin fin. 

WCA ta gradici Manchebo Beach Resort 
cu a regala nos grandinan un lunch cu un 
menu excelente y un danki ta bay tambe na 
Manrique Capriles cu a coopera cu un buni- 
ta regalo pa cada un di nos grandinan por 
bay nan cas cu ne. Otro regalonan a ser rifa 
entre e guianan di e tres casnan, cu tabata 
presente. 

Comision di Welfare di WCA a keda hopi 
contento y ta gradici tur e otro boluntarion- 
an pa nan presencia y yudansa. Un danki ta 
bay tambe na e coordinadonan di e casnan 
di anciano, estaYvonne, Roxanne y Ivy cu a 
percura pa nos grandinan por a bin den bus. 
Masha masha danki! 

Un danki di curason ta bay specialmente 
pa sra. Imelda di Bringamosa Garden cu a 
coopera cu e localidad y tur e otro sponsor- 
nan cu a yuda WCA pa nos grandinan por 
a pasa un dia placentero, yen di felicidad! 






























































Dialuna, 26 November 2018 


AWEMainta 


17 


MEP ta felicita Ministernan Evelyn Wever-Croes y 
Xiemara Ru z-Maduro cu e Proctocol firma cu Hulanda 

Un logro cu Curashi y sin welga di hamber! 



PARTIDO MEP a tuma nota di e protocol cu a firma 
cu Hulanda, despues di negosacionnan hopi amplio. 
MEP ta sumamente orguyoso y satisfecho di mira con 
e dos damanan Lider di Partido MEP, Evelyn Wever- 
Croes y Secretario General di Partido, Xiomara Ruiz- 
Maduro a negocia. 

Den henter e proceso nan tabata transparente, infor- 
mando comunidad y informando Parlamento na varios 
ocasion. Nan a demostra curashi y tabata sin miedo. 
Nan a demostra cu nan curason ta pa Aruba y ora bo ta 
defende un causa husto, semper bo ta vence. 

Mike Eman su gobierno y su mal gobernacion a pone e 
Status Aparte di Aruba na peliger. E1 a entrega nos au- 
tonomia financiero. Awor ta na ministernan di nos par- 
tido cu mester a tene duro pa Hulanda no bolbe ranca 





mas autonomia for di nos, maske cu nan rason pasobra 
nan a walc con malo e gobierno anterior a goberna y ta 
mira gobernacion como un continuacion. 

Sinembargo e dos damanan Lider di Partido MEP Ev- 
elyn Wever-Croes y Secretario General di Partido Xio- 
mara Ruiz-Maduro a mustra Hulanda cu e ta corespon- 
sabel pa loke a pasa, y asina por a guia e negosacionnan 
den interes di pais Aruba. 

Nos ta felicita nos Gobierno di Aruba, tur e ministernan 
y specialmente nos Prome Minister Evelyn Wever-Croes 
y nos Minister di Finansas Xiomara Ruiz-Maduro pa 
nan balentia y curashi y specialmente pa nan amor pa 
Aruba. 

Mientras cu MEP ta existi, Aruba ta salba! 

Awe MEP ta recorda 32 aña di fayecimiento 
di e arkitecto, constructor y realisador di 
nos Status Aparte, Betico Croes 

AWE 26 di november partido MEP ta recorda cu 32 
aña pasa e lider inmortal di e pueblo aki, esta Gilberto 
François (Betico) Croes a fayece na Utrecht na e edad 
di 48 aña y esaki 11 luna despues cu el a accidenta 
tragicamente dia 31 di December 1985, esta na vispera 
di entrada di nos Status Aparte. Debi na e tragedia aki 
lamentablemente Betico no por a disfruta ningun sec- 
onde di e logro aki, ya cu e tabata lucha pa su bida y den 
coma na momento cu Aruba oficialmente a bira pais 
den Reino Hulandes. 

Betico Croes tabata un estadista, un gran patriota y 
luchador incansabel di e pueblo aki. Poco ta e politi- 
conan den mundo cu Todopoderoso ta manda cu un 
mision pa cumpli cu ne a base di talentonan special. Y 
esey tabata Betico, un berdadero sirbidor di su pueblo. 

Un lucha dedica na su pueblo 

E pueblo di Aruba desde añanan 40 di siglo pasa tabata 
anhela un Aruba cu su propio gobierno den Reino Hu- 
landes y cu lazonan special cu Hulanda. Pa decadan- 
an largo mas cu un politico a purba di haci algo na e 
sistema estatal cu e pueblo Arubano tabata biba aden, 
sinembargo ningun por a logra esaki. 

Tabata na aña 1971 cu Betico Croes a haya e inspiracion 
pa lanta su propio partido politico, esta Movimiento 
Electoral di Pueblo (MEP) cu e meta pa trece cambion- 
an den e structura estatal y tambe pa trece un reparti- 
cion husto den e desaroyo economico. Betico tabata sa 
cu pa logra e meta aki lo mester caba cu tur segregacion 
existente y trece union den e pueblo Arubano, caminda 
no tin distincion mas di raza, districto, religion, color 
politico. Den e proceso pa uni e pueblo Arubano Betico 
tabata e motor tras di henter e lucha pa duna Aruba 


su propio himno, bandera y ortografia, simbolonan di 
union, libertad y identidad di e pueblo Arubano. 

Sanger, sodor y lagrima 

Henter su bida politico Betico a dedica na e lucha es- 
tatal. E proceso estatal tabata uno hopi dificil y cu hopi 
decepcion na e momentonan clave. Tanto e politiconan 
Antiyano como esnan Hulandes no a tuma Betico na 
serio y te hasta na Aruba mes el a ser boicotia pa politi- 
conan cu no kier a comprende su mision. Sinembargo 
Betico, a base di sanger, sodor y lagrima, a persevera, a 
kita tur obstaculo den su caminda y hunto cu e pueblo 
Arubano a percura pa e ideal di mas grandi wordo re- 
alisa. 

Desde 1972 te 1985 Betico Croes tabata e vocero di 
e pueblo aki y specialmente riba plataforma interna- 
cional. Dos di e accionnan mas determinante den e lu- 
cha pa nos Status Aparte y cu a ser lidera pa nos lider 
inmortal tabata e Referendum consultativo dia 25 di 
maart 1977 y e accionnan revolucionario durante Au- 
gustus Scur tambe na 1977. Sin e dos accionnan aki 
awe nos no por papia di un Aruba autonomo den Reino 
Hulandes. Sinembargo e culminacion di henter a lucha 
tabata durante e Conferencia di Mesa Rondo na maart 
1983, caminda a cera un acuerdo historico pa Aruba 
haya su Status Aparte. Pues durante un lucha di apenas 
12 aña, esta for di 1971 te 1983, Betico a realisa e soño 
cu a biba pa decadanan largo den nos pueblo. 

Aruba a bira Pais den Reino Hulandes 
Y entrante 1 di januari 1986 nos a conoce nos Status 
Aparte. Aruba a bira un pais den Reino Hulandes cu 
su propio Constitucion, Gobierno, Parlamento, Banco 
Central, Gobernador, Procurador General, moneda etc. 
Ta danlci na e instrumentonan economico cu a bin cu e 
Status Aparte, nos pais por a conoce un desaroyo eco- 
nomico asina grandi y significativo durante e ultimo 32 
añanan. 

Awe riba e fecha di su fayecimento, partido MEP ta re- 
corda Libertador Betico Croes y den su memoria lo sigui 
traha incansablemente pa e futuro, felicidad, prosperi- 
dad y mas cu tur e conservacion di libertad di e pueblo 
Arubano. Y awe tardi un biaha mas MEP ta conmem- 
ora su gran lider cu un ofrenda floral na su kelder den 
Santana y sigui pa un santo sacrificio di misa na Santa 
Cruz. Danki Betico pa tur loke bo a haci pa bo pueblo. 

Fico Vrolijk: 

Apesar di tur cos, A.V.B. tin un solo 
meta cu ta "the show must go on." (2) 

Entrevista pa Quito Nicolaas 

DEN un periodo relativa- 
mente cortico e deporte di 
futbol a pasa den un proceso 
di cambio. Si antes e clubnan 
tabata carga nomber manera 
Hercules, Vitesse y Wilhelmi- 
na, ya den añanan ‘30 esald 
a cambia pa San Nicolas jr, 
R.C.A., Trappers etc. Apesar 
cu a conoce un periodo dificil, 
a pasa di e status di amateur 
pa uno mas profesional. Den 
e ultimo parti di nos entrevis- 
ta a combersa cu e autor over 
di e diferente aspectonan cu a 

yuda mehora e nivel di futbol. 

Na ki manera e referee tabata ser prepara pa nan funcion? 

Na inicio di nos futbol ta tin un Ingles cu tawata traha na e 
compania di guano cu a yuda e hungadornan cu e reglamen- 
tonan. Ta di supone cu e lo tawata e prome referee riba nos 
isla. Despues cu e hungadornan stop di hunga activo varios 
di nan tawata tuma e tarea pa dirigi weganan di nos futbol. 
Esalci tawata asina durante e periodo cu e buki ta trata. Den 
añanan 20 despues cu Lago a cuminsa opera, tawata tin algun 
empleado Britanico di e empresa alci cu no solamente tawata 
hunga pa e team Lago LC pero tambe tawata referee. 

Na cuminsamento di añanan 30 despues cu e refinerianan di 
Pan Am y Eagle a cuminsa opera y cu a bin hopi trahado di 
afo, bo tawata haya ex-hungadornan local y algun stranhero 
cu a cuminsa fluit wega. Tambe e macambanan trahando na 
e refineria Lago y kende a afilia cu e club Standard, tawata 
para referee. Refereenan conoci durante e decada ald tawata 
Scotchi McWhirr, Jan Oudejan, A. van Trikt y e localnan Jos 
Maduro, Cai Wolter y Jose Wild. Esnan conoci den e decada 
di ‘40 tawata Gerrit Lughart, Nick Hilhorst, Harry Nassy etc. 
Mas despues den añanan ‘50 bo tawata haya Cochi Tromp, 
J. de Lreitas, Lrans Ligaroa, Dunchi Tromp, Chas Loefstok y 
hopi otro mas. Na 1959 Dunchi Tromp y Urlo van Breet a 
bay un curso di L.I.L.A. na Costa Rica y ambos a pasa e exa- 
men final cu exito y a ricibi nan diploma como instructor di 
referee. 

Na ki manera deporte a stimula integracion den comunidad? 
Durante e periodo cu nos ta trata den e buki aki, bo ta haya 
varios ocasion cu futbol a logra integra nos comunidad. Un 
ehemplo tawata na 1933 ora cu a construi Wilhelmina Sport 
Park y ora a habri e parke aki tawata reina un alegria enorme 


den pueblo. Mescos a sosode na 1952 cu construccion y ap- 
ertura di Wilhelmina Stadion. Hopi hende a bishita e feria pa 
recauda fondo y tambe a cumpra rifa. Un par di luna despues 
e espectativa tawata enorme den pueblo ora cu e seleccion 
di Antiyas a bay hunga den e weganan olimpico na Helsinki. 
Na 1955 esaki tawata mescos ora cu e seleccion di Aruba a 
bay hunga na Honduras. Esaki tawata prome biaha cu Aruba 
a wordo permiti pa participa den un torneo asina. Simannan 
largo esald tawata e combersacion di dia. Un otro ehemplo 
tawata e victoria y e empate cu Aruba a logra contra Haiti 
despues cu esaki a bira campeon invicto di Caribe y Centro 
America na Corsou na 1957. Contrario cu na 1955 Aruba no 
a wordo permiti pa participa. Despues di e victoria a reina un 
alegria enorme den e hungadornan, fanaticonan y tambe den 
nos pueblo. 

Con e sistema di financiamento di futbol 
tabata antesy kico tur tabata financia? 

Prome cu a construi un parke cera A.VB. lo tawata haya su 
entrada for di e contribucion cu e clubnan mester a paga. 
Despues di apertura di Wilhelmina Sport Park e entrada prin- 
cipal di A.VB. a bira loke e fanaticonan tawata paga pa mira e 
weganan, miho bisa loke e tawata haya na recaudacion. Ora di 
weganan interinsular y internacional, specialmente riba dia- 
domingo atardi, corantnan tin ora tawata slcirbi cu tawata tin 
dos mil of mas fanatico presente. Weganan cu tawata trece 
masha hopi hende tawata esnan entre e seleccion di Aruba 
contra esun di Corsou y tambe contra esun di Surinam. Un 
di e motibonan cu na cabamento di añanan ‘40 A.VB. a bin 
cu e idea pa construi un stadion nobo tawata cu Wilhelmina 
Sport Park a bira asina deteriora cu tawata tin wega cu e parke 
tawata completamente yen pero esnan cu no a paga tawata 
hopi mas cu esnan cu si a paga. Pa compra di copa-, medaya- 
y premionan pa e clubnan campeon di torneonan hopi bi- 
aha A.VB. tawata haya sponsor. Pa loke ta trata finansas di 
e clubnan mes ta conoci cu den añanan 50 nan tawata haya 
un cierto percentahe di e recaudacion for di A.VB. Luera di 
esaki hopi di nan tawata organisa knockout nan of dianan 
deportivo y nan tawata bende cuminda y bebida. Otronan 
tawata organisa pickniclcnan of fiestanan bailable pa recauda 
fondo. Tur club tawata tin miembronan sostenedor cu mester 
a paga contribucion pero e problema grandi tawata con pa 
cobra esaki. 

Den añanan ‘20 e clubnan tabata tin nornber Hulandes. 

Con e cambio a sosode den aña ’30? 

Den e prome añanan di nos futbol, despues di 1915 bo ta 
ripara cu e fraternan a haci un impacto pasobra casi tur e 
teamnan tawata tin nomber Hulandes, p.e. Hercules (tawata 
un club conoci di Utrecht), Vitesse (funda pa frater August 
tawata un club conoci di Arnhem), Wilhelmina (conoci di 
Den Bosch), Hollandia (conoci di Hoorn), Be Quiclc (conoci 
di Groningen), Velocitas (tambe di Groningen) etc. Na Saba- 
neta bo tawata haya Roozendaal, na Madiki Volharding etc. 
Despues cu Lago y e refinerianan Pan Am y Eagle a cuminsa 

opera e nombernan a cuminsa cambia pa Ingles, p.e. Lago 
Football Club, Aruba Football Club, Pan Am Soccer Associa- 
tion, Eagle Football Club, Aruba Jrs., San Nicolas Jrs., Racing 
Club Aruba. 

Si compara futbol cu e otro ramonan di deporte, 
kico nan por siña di otro? 

For di e momento cu futbol a wordo introduci riba nos isla 
el a bira loke nos ta yama e “deporte rey”. Ya na 1915 ora 
cu a lanta e prome bond, futbol a bira un deporte organisa. 
Despues cu a lanta A.YB. na 1930 a bin e siguransa cu por 
lo menos tur aña un campeonato lo wordo organisa. Un par 
di aña despues futbol a haya su parke cera. Aunke cu futbol 
tambe a pasa den su añanan malo na final di añanan ‘30 y cu 
problemanan interno, sinembargo e continuidad cu e tawata 
tin a sigui. Mayoria di otro deportenan a cuminsa riba nos isla 
despues cu Lago a start di opera. Den añanan ’50 tur e bond- 
nan a bira miembro di A.S.U. y den añanan ‘60 nan a mustra 
un union ora cu A.S.U. a lansa un boycott di tur contacto 
deportivo cu Corsou. Loke e otro deportenan por siña for di 
futbol ta e continuidad cu tin den e bond A.YB. cu apesar 
di probleman-, contratiempo etc. tin un solo meta cu ta “the 
show must go on”. 

E deporte di jutbol tin mas cu un siglo ta existi. 

Con bo mes ta cualfica e nivel di nos futbol? 

Nos por bisa cu den añanan ‘20 nos futbol a cuminsa desar- 
oya pocopoco. Den añanan ‘30 nos futbol a cuminsa progresa 
y ya nos por a competi contra y gana eldponan y seleccionnan 
cu tawata bin di afo, p.e. Equipo Brondi, Dos Caminos, Su- 
rinam. Den añanan ‘40 despues di 14 aña nos a logra gana 
Corsou y a participa den varios torneo. Den e decada di ‘50 e 
contacto cu teamnan stranhero a bira mas hopi y esaki sigur 
a yuda subi e nivel di nos futbol cu nos por a hunga contra 
paisnan manera Haiti, Panama, Cuba, Honduras, E1 Salvador 
y tambe contra Costa Rica. Den añanan ‘60 nos hungadornan 
tawata forma parti di e seleccion di Antiyas. Cu e seleccion a 
logra gana medaya di oro na 1962, plata na 1966 y plata na 
1970 den e Weganan Centro Americano y di Caribe. Na 1966 
e seleccion di Antiyas tawata forma pa hungadornan di Aruba 
y uno di Boneiro. 

Na final di e decada 70 e nivel di nos futbol a cuminsa cay ora 
cu Aruba a forma e seleccion di Antiyas pa e Weganan CAC na 
Medellin na 1978 y no a logra ningun punto. Na 1982 Aruba a 
bolbe representa Antiyas y biaha aki na Cuba. Ald nos a logra 
tabla 0-0 cu Mexico (amateur), gana Nicaragua 1-0 y perde 
cu Venezuela 6-1. Despues di nos Status Aparte nos mester a 
warda te na 1989 pa nos por a mira con e nivel di nos futbol 
ta. Asina e nivel di nos futbol a keda “chambuca” te na 1998 
cu nos a logra gana y tabla un wega den e Shell Cup. Na 2000 
nos a logra pasa pa e di dos round despues di a elimina Puerto 
Rico pero despues a wordo elimina pa Barbados. Na 2004 a 
bin un otro dimension ora cu directiva di A.VB. a dicidi di 
busca hungadornan for di Hulanda (desendientenan di Aru- 
biano) pa yuda forma nos seleccion local pa torneonan im- 


portante. Desde e aña 
aki, segun mi, esaki a 
yuda hisa un poco e 
nivel di nos seleccion 
local pasobra awo alo 
menos nos no sola- 
mente por competi cu 
e islanan chikito den 
Caribe sino gana nan 
tambe. Pa loke ta e is- 
lanan grandi manera 
Cuba, Jamaica, Haiti, 

Rep. Dominicana, 

Puerto Rico y Trini- 
dad si nos mester hisa 
nos nivel hopi mas pa 
nos por competi cu nan. 

Como autor bo por splica kico ta nifca skirbi 
un buki manera esun aki? 

Na prome instante no tawata mi idea pa skirbi un buki di 
historia di nos futbol sino pa mi recolecta informacion pa mi 
por a join e website “rsssf”; un databank cu ta contene tur 
informacion di futbol di paisnan na mundo. E website aki 
mi a topa cu n’e un dia cu mi tawata “surf” riba e PC di un 
di mi cuñanan despues cu internet a haci su entrada riba nos 
isla. Mi intencion tawata pa recolecta suficiente informacion 
di nos futbol pa mi por a aplica pa bira miembro di “rsssf ” y 
pone esakinan den e databank. 

Despues cu mi tawata tin un par di aña cu mi sa bishita Bib- 
lioteca y coba den e corantnan bieu mi a topa un dia na mi 
trabou cu Nilo Croes (dfm) cu tawata es tempo presidente 
di A.YB. Mi a cont’e di mi proyecto cu mi tawata traha riba 
dje y el a bisa mi “No ta miho bo skirbi un buki”? Mi a haya 
esaki un bon idea y for di e momento ey mi a dicidi pa skirbi 
un buki y esaki lo mester ta cla pa 2009 ora cu nos futbol 
cumpli 100 aña. Pero mi no a logra esaki pasobra e moti- 
bonan tawata cu e buki lo a bira demasiado diki y tambe 
cu mi tawata falta hopi informacion di weganan cu nos se- 
leccion a hunga na Corsou, Surnam y tambe na Aruba mes. 

Despues cu Koninldijke Bibliotheek di Hulanda a pone e cor- 
antnan di antes di Amigoe y esnan di Surinam online mi a 
logra haya loke mi tawata falta. Aunke cu el a tumami hopi 
aña y tambe mi mester a haci biahenan pa Corsou y Colom- 
bia sinembargo apesar di tur e “problemanan” cu mi a pasa 
pa yega na e informacionnan, mi ta sintimi hopi contento y 
satisfecho di por a logra sldrbi e buki aki. Y danki na e organ- 
isacionnan di Lotto, A.YB. y A.S.U. e ta riba mercado. 

Unda tur e buki aki ta obtenible? 

E buki aki ta obtenible na tur e librerianan riba nos isla, p.e. 
Aruba Post na San Nicolas, Van Dorp/De Wit y Plaza Book- 
shop na Dakota y Bruna na Boulevard. E ta costa solamente 
50 Florin. 


Historia di 

FUTBOL Dl ARUBA 

7 909 - 1959 E prome parti 





Francisco J. Vrolijk 

Wendy Kock y Davey Bisslik ta conta di nan 
tremendo hazaña den Crossing for Hope. Simplemente sensacional! 


BANCO Dl CARIBE 


OFFICIELE KOERSEN TEN OPZICHTE VAN DE ARUBAANSE FLORIN 

GELDIG OP 23 Nov, 2018 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.32 

1.34 


1.36 

Zwitserse frank 
(per100) 

CHF 

178.30 

179.02 


179.82 

Pond sterling 

GBP 

2.22 

2.27 


2.33 

Japanse yen 
(per 10.000) 

JPY 

156.39 

157.82 


159.40 

EURO 
(per100) 

EUR 

200.22 

202.05 


204.08 

Deense kroon 
(per 100) 

DKK 

26.10 

26.82 


27.62 

Noorse kroon 
(per100) 

NOK 

19.74 

20.46 


21.26 

Zweedse kroon 
(per100) 

SEK 

18.59 

19.31 


20.11 



Dicho di Dia: 


THEBEST 
PROIECT 
YOU'LL EVER 
WORK ONIS 

YOU 




























Dialuna, 26 November 2018 


AWEMainta 


23 


Wega di gai pilon 

Buelo di Condor for di Alemania 
no ta direkto mas sinku ku eskala 



WILLEMSTAD. Nos tin e impreshon ku e kom- 
binashon dje gabinete aktual i ramo di aviashon no ta 
kuadra masha bon ku otro. Inselair ta den su skietpat 
kaba apesar ku gobiernu a ‘fia’ nan 33 mion florin i no 
ta kobrando nan belasting i prima sosial pero ta prakti- 
kamente 101% sigur ku Inselair lo no bula mas. 

Pero tampoko ta sigur ku e kompania Turko/ lo lanta 
buelo pasobra ta despues di 4 di desémber lo por sa esei 
ora ku kreditornan sea aprobá of rechasá e areglo ku e 
manehador di Inselair konta kabes i 2/3 parti di e kredi- 
tornan bai di akuerdo ku su proposishon pa tuma 3000 
florin i lubidá riba resto di loke nan tin ku haña. 

I esei ta sin konta e kreditornan grandi. 

Pero e falta di atheshon entre e gabinete aki i aviashon ta 
bira mas patente ainda ora mira e track record dje minis- 
ternan kompetente pe asuntu i kualnan tabata presente 
ku diskurso masha bunita dia e promé buelo di Condor 
a baha na Korsou. 

Condor ta un kompania di charter aleman, sukursal di 
Lufthansa i mandatarionan huntu ku Ofisina di Turismo 
a yega na un areglo ku Condor pa start buelo DIREKTO 
entre Frankfurt i Kórsou un biaha pa siman. 

Sin anunsio previo pero via publikashonnan di aviashon 
a bin sali na lda ku awor Condor no ta bula direktamente 
pa Korsou mas sino via e isla Grenada ku un tempu ta- 
bata notorio pe gobernante komunista Bishop. 


O sea, no tin buelo direkto mas ounke ta di asumi ku 
Ofisina di Turismo ta paga Condor kompensashon pa 
bula direkto. 

Realmente nos no sa kiko mas bisa dje manera ku par- 
tikularmente minister Martina ta inisiá i start kos ku 
despues ta para bira maria-porko-sushi. 

I esei ta sin drenta den e proposishon pa skapa konek- 
shon aereo entre Kórsou i otro islanan ku Inselair c.q. 
interCaribbean Airline ku ainda ta un proyekto den kat- 
egoria di ‘por ver’. 

Pasobra e manera di paga e debe grandi di 11 mion i piko 
ku nan a ofresé stail salami, esta mei mion dóler pa aña, 
manera situashon mundial ta, ken por garantisá ku aki 
sinku aña ainda nan tei pa sigi parti slais di salami di mei 
mion dóler pa aña? 

I si a anunsiá mes ku e buelonan ta riba djarason, awor 
nan lo ta riba djadumingu. 

Esei si, djadumingu lo bira un dia hopi aktivo na aero- 
puerto Hato pasobra ta hopi buelo internashonal tin 
tradishonalmente riba djadumingu. 

Ta opvio ku un stóp na Grenada ta hasi e biaha pa Kór- 
sou muchu menos atraktivo pasobra e por dura entre 12 
pa 14 ora i e pasahero ta yega mal machiká. 

Igual ora e bai bék. Esnan ku a bebe awa dushi ta e bia- 
heronan pa Grenada pasobra e a mas serka di Alemania 
(sic!!!).... 

Dominikcma 15 aña bibá ilegalmente 

Detenshon relashoná ku intento di ladronisia i destrukshon 


WILLEMSTAD. Antayera alrededor di 16.52or di 
atardi, Sentral di polis a risibi notifikashon di un kiebro 
den outo ku a tuma lugá den área di Brievengat. 

Na yegada na e sitio a resultá ku deskonosinan a kibra 
den un outo ku ta stashoná na un santana den área ari- 
ba menshoná. 

Na e sitio a detené e hómber sospechoso, U.EM. nasé 
na Kórsou di 34 aña di edat, pa intento di ladronisia i 
destrukshon. 

A presentá e sospechoso dilanti un Fiskal Ouksiliar ku 
a ordená su enkarselamentu pendiente di mas investi- 
gashon. 

MENASAICU ARMA 

Djaweps alrededor di 22.16 ’or di anochi, Sentral di Po- 
lis a dirigi un unidat na un Hotel den área di Piskade- 
ra pa un kaso di menasa. 

Na yegada di e unidat a topa ku un trahadó ku a konta 
polis ku un hómber ku ta bisiña di e hotel a yega na pi- 
sina di e hotel i a menasa tur hende ku un arma. 

IContinuando ku e investigashon a tene un kóntrol na 
kas di e sospechoso i a haña i konfiská un (1) arma di 
kandela (skopét di kélki). Na e sitio a detené hómber 
C.R.I. nasé na Libanon di 41 aña di edat. 

A presentá e sospechoso dilanti di un fiskal ouksiliar ku 
a ordená su enkarselamentu pendiente di mas investi- 
gashon. 




Smtomsa tur merdia e duo di penodista 
Alexa Werleman y Victor (Toko) Winklaar 
Den Noticia na G-FM 99.9 




Di dialuna pa diabiema 
cu noticia sin miedo 

"^cM&ud '%ome & @ne*H4torui . 


Señor ta mi wardador, mi’n tin falta di nada, 
den cunucu di yerba berde. E ta pone mi sosega. 

E ta hiba mi na awa trankil, pa mi bolbe haya forza. 
Salmo: 23.1 

Cu inmenso tristeza na nos curazon nos ta participa 
fayecimento di: 



Benito J. Giel 

Mihor conoci como “Benny” 
*21 - 03-1954 - 122 - 11-2018 


Na nomber di su 
Esposa: 

Yuinan: 


Nieto y nietanan: 


Rumannan: 


Swa: 


Rica Lidwina Giel-Kock 

Marc Anthony Giel & Amerey Tromp 
Suhaily Rachelle Giel & Germain Dania 

Sean Jhon Giel 

Marc Anthony Keanu Ridderstap 
Su poppetje stima Sulainy Dania 
Ceanna Richardson 

Maria & Roly Erasmus-Giel 
Joy & Sindra Giel-Dirks 
Betty & Mario Croes-Giel 
Regina & Rlaime Feliciana-Giel 

Roberto Kock & Irena Loefstop 


Auxora 






Ki alegria, ora nan a bisa mi: 

"Ban cas di Señor” 

Y awor ata mi aki para na bo porta Señor. 
Salmo 122 

Cu inmenso dolor na nos curason, pero conforme cu 
boluntad di Dios, 
nos ta anuncia fayecimento di 



Eda Beatriz Diaz 

*24-02-1934 - 122-11-2018 

Acto di entiero ta tuma lugar diahuebs 29 di november 
2018 di 2’or pa 4’or di atardi, despues saliendo pa 
Santana catolico Pastoor Kraanwinkel na Paradera. 


Subrina y subrinanan: Gina & Milton Erasmus-Croes y yuinan 
Jane & Mauri Erasmus-Oliveira y yuinan 
Claudia Croes, Merely Croes 
Ryne & Saloua Feliciana-Tarhda y yuinan 
Ixanja Feliciana y yui 
Jeanmark & Kimberly Ras y yuinan 

Tantanan: Sra.Vda. Ana Geerman y famia 

Salome Stamper y famia 

Primo y primanan, Ihanan, comer y compernan, ex 
coleganan di Lands Laboratorio, ex coleganan di 
Shereton Hotel y tur su amigonan musicante 

Demas famia: Giel, Kock, Dania, Faro, Farro, Tromp, 
Erasmus, Croes, Feliciana, Dirks, Ras, Ridderstap, 
Loefstop, Leest, Geerman, Boekhoudt, Jansen, Brete, 
Figaroa, Tarhfa, Oliviera, Stamper, Delaney, Melfor, 
Lampe, Fang, Richardson. 

Ta invita pa acto di entiero cual lo tuma lugar diamars 
27 november 2018 for di 2’or p 4’or di atardi na misa 
St.Anna Noord y despues lo Sali pa santana catholiko 
di Noord. 

Adres pa condolencia lo ta dialuna 26 di november 
2018 for di 7’or pa 9’or di anochi na Aurora Funeral 
Home. 

Disculpa nos si den nos tristeza nos por a lubida algun 
famia of amistad. 



‘ Çoutenal 0 i¥o*tte & 

"Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 

Conforme cu bolunfad di Dios nos fa anuncia cu a bay 
sosega den brasa di Señor: 



Camilo G. Henriquez 

Mihor conoci como "Camey” 
*20-07-1945 -124-11-2018 

Acfo di enfiero lo wordo anuncia despues 



'^cMenal Çéome £ @netH4to>uf 

"Señor fa mi wardador, mi’n fin falfa di nada 
Den cunucu di yerba berde e fa ponemi sosega. 

E fa hibami na awa frankil, 

Pa mi bolbe haña forsa”. 

Salmo: 23 

Cu inmenso dolor na nos curason, pero conforme cu 
bolunfad di Dios, nos fa anuncia fayecimenfo di 



Maria Filomena 
Rozenberg-Croeze 

*05-08-1946 - 122-11-2018 

Acfo di enfiero fa fuma lugar diaranson 28 di november 
2018 di 2’or pa 4’or di afardi na Aurora Funeral Home, 
depues saliendo pa Sanfana na Sfa Cruz. 


Aw&a 






'?ci*ten<iC & ^nemaXonq . 

"Señor fa mi wardador, mi’n fin falfa di nada 
Den cunucu di yerba berde e fa ponemi sosega. 

E fa hibami na awa frankil, 

Pa mi bolbe haña forsa”. 

Salmo: 23 

Conforme cu bolunfad di Dios nos fa anuncia cu a bay 
sosega den brasa di Señor: 



Josefina Maria 
Ubalda Thode 

*16-05-1963 -122-11-2018 
Acfo di enfiero lo wordo anuncia despues 



Registra awo! 

Manda bo e-mail na noticia@awemainta.com 

Ricibi AWEMainto tur dia den bo inbox 


vvwv/.a tv prma i r r r. r rm 


.f ñ c f h doIc .ro rr Va w e rna i n ra 

Mainta 


E unico corant GRATIS 


Abona awo 

Manda un e-rnail na; 

Moticia @ a w e matnt a.co m 
g sKiroi e paiaoranan: "Ami Ki'er Abona* 


LiKe nos riba facebooK 

Keda "up to date’ y llKe nos rlba taceoooK 
www. f aceP o o K ,co m/a wemain ta 


Subi rlba nos webslte 

www. a wem a Inta .co m 





AWEMainta eompletamente 

DIGITAL 

















